CELEX: 62007CA0308
Language: el
Date: 2009-02-19 00:00:00
Title: Υπόθεση C-308/07 P: Απόφαση του Δικαστηρίου (πρώτο τμήμα), της 19ης Φεβρουαρίου 2009 — Koldo Gorostiaga Atxalandabaso κατά Ευρωπαϊκού Κοινοβουλίου (Αίτηση αναιρέσεως — Ρύθμιση σχετική με τα έξοδα και τις αποζημιώσεις των βουλευτών του Ευρωπαϊκού Κοινοβουλίου — Ανάκτηση των αχρεωστήτως καταβληθέντων ποσών μέσω συμψηφισμού — Εκτέλεση αποφάσεως του Πρωτοδικείου — Δικαίωμα σε αμερόληπτο δικαστήριο — Δεδικασμένο — Αρχή της χρηστής διοικήσεως)

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/2
            
         Απόφαση του Δικαστηρίου (πρώτο τμήμα) της 19ης Φεβρουαρίου 2009 — Koldo Gorostiaga Atxalandabaso κατά Ευρωπαϊκού Κοινοβουλίου
   (Υπόθεση C-308/07 P) (1)
   
   (Αίτηση αναιρέσεως - Ρύθμιση σχετική με τα έξοδα και τις αποζημιώσεις των βουλευτών του Ευρωπαϊκού Κοινοβουλίου - Ανάκτηση των αχρεωστήτως καταβληθέντων ποσών μέσω συμψηφισμού - Εκτέλεση αποφάσεως του Πρωτοδικείου - Δικαίωμα σε αμερόληπτο δικαστήριο - Δεδικασμένο - Αρχή της χρηστής διοικήσεως)
   2009/C 90/03
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Koldo Gorostiaga Atxalandabaso (εκπρόσωπος: D. Rouget, avocat)
   
      Αντίδικος κατ’ αναίρεση: Ευρωπαϊκό Κοινοβούλιο (εκπρόσωποι: H. Krück, Χ. Καραμάρκος και D. Moore)
   
      Αντικείμενο
   
   Αίτηση αναιρέσεως κατά της διατάξεως του Πρωτοδικείου (δεύτερο τμήμα) της 24ης Απριλίου 2007, Τ-132/06, Gorostiaga Atxalandabaso κατά Κοινοβουλίου, με την οποία το Πρωτοδικείο απέρριψε εν μέρει ως προδήλως απαράδεκτη και εν μέρει ως προδήλως αβάσιμη την προσφυγή του αναιρεσείοντος με αίτημα την ακύρωση της αποφάσεως του Γενικού Γραμματέα του Ευρωπαϊκού Κοινοβουλίου, της 22ας Μαρτίου 2006, που εκδόθηκε σε εκτέλεση της αποφάσεως του Πρωτοδικείου της 22ας Δεκεμβρίου 2005, Τ-146/04, Gorostiaga Atxalandabaso κατά Κοινοβουλίου — Ερμηνεία του άρθρου 111 του Κανονισμού Διαδικασίας του Πρωτοδικείου και της αρχής της αμεροληψίας — Ερμηνεία του άρθρου 27 της ρυθμίσεως περί των εξόδων και αποζημιώσεων των βουλευτών του Ευρωπαϊκού Κοινοβουλίου
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τον Κ. Gorostiaga Atxalandabaso στα δικαστικά έξοδα.
            
         
      (1)  ΕΕ C 211 της 8.9.2007